Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 43/15/7706	Poprad, 12.5.2015
EEČ : 2-57-50-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Poprad
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 692,00 € 
b.	Peňažná suma určená na všeobecne prospešné účely: 125,00 € 
c.	Konkrétny adresát peňažnej sumy určenej na všeobecne prospešné účely: Onkológia – rádioterapia XXXXX, n. f., Banícka 803/28, 058 45  XXXXX, IČO: XXXXX 
d.	Suma odovzdaná štátu na peňažnú pomoc obetiam trestnej činnosti: 125,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.
dňa 17.01.2015 v čase o 14.31 hod. vošiel XXXXX do budovy Spoločenského centra s popisným číslom 142, ktorá sa nachádza na ulici SNP v meste XXXXX, okres XXXXX, následne prešiel k recepcii, ktorá sa nachádza na prízemí, kde využil neprítomnosť recepčnej a cez otvorený pult recepcie sa nahol, načiahol ruku a spoza pultu ukradol voľne položenú koženú kabelku, čiernej farby, v ktorej sa nachádzala peňaženka červenej farby, nezistenej značky, v ktorej sa nachádzala finančná hotovosť vo výške 50,- Eur, doklady vydané na meno XXXXX, a to platobná karta Slovenskej sporiteľne, kreditná karta Slovenskej sporiteľne, grid karta internetbankingu Slovenskej sporiteľne a zľavové karty rôzneho druhu, ďalej sa v kabelke nachádzalo kožené puzdro s dokladmi vydanými na meno XXXXX, a to občiansky preukaz, vodičský preukaz, preukaz poistenca Všeobecnej zdravotnej poisťovne, vstup do spoločnosti Chemosvit, ďalej 22 ks podnikových stravných lístkov spoločnosti Chemosvit v celkovej hodnote 22,- Eur, zamestnanecké lístky na služby v Lobbi bare Spoločenského centra v počte 15 ks do fitnescentra, 2 ks do wellnes centra, 5 ks wacuwell v celkovej hodnote 30,- Eur, ďalej dioptrické okuliare značky Moschino fialovej farby, ktoré sa nachádzali v čiernom plastovom puzdre značky Moschino, 4 ks vstupeniek na 7. reprezentačný ples mesta XXXXX v celkovej hodnote 140,- Eur, mobilný telefón značky Sony Ericsson EC 700, zeleno čiernej farby, IMEI: XXXXX, v ktorom sa nachádzala SIM karta spoločnosti O2, vkladná knižka Slovenskej sporiteľne vydaná na meno XXXXX a XXXXX, guľôčkový deodorant aloe vera, voňavka značky Intense a výživové doplnky značky ZLR v celkovej hodnote 100,- Eur a následne s uvedenou kabelkou odišiel na neznáme miesto, čím pre XXXXX zo Svitu, okres XXXXX, spôsobil celkovú škodu krádežou na sumu 692,- Eur.

Odôvodnenie: 
Uznesením povereného príslušníka PZ, Obvodného oddelenia PZ XXXXX pod ČVS:ORP-XXXXX zo dňa 17.01.2015 bolo začaté trestné stíhanie a súčasne bolo XXXXX  vznesené obvinenie pre prečin krádeže podľa § 212 ods. 1 Trestného zákona.

Uznesením Okresnej prokuratúry XXXXX po sp. zn. 2 Pv 43/15/7706 zo dňa 22.01.2015 bolo podľa § 230 ods. 2 písm. e/, ods. 3 Trestného poriadku zrušené uznesenie povereného príslušníka PZ, Obvodného oddelenia PZ XXXXX pod ČVS:ORP-XXXXX zo dňa 17.01.2015 v časti vznesenia obvinenia XXXXX.

Uznesením povereného príslušníka PZ, Obvodného oddelenia PZ XXXXX pod ČVS:ORP-XXXXX zo dňa 08.02.2015 bolo opätovne vznesené obvinenie XXXXX pre prečin krádeže podľa § 212 ods. 1 Trestného zákona.

Dňa 07.04.2015 bolo skrátené vyšetrovanie skončené. Dňa 13.04.2015 bol spisový materiál odstúpený probačnej a mediačnej úradníčke Okresného súdu XXXXX za účelom vykonania mediácie medzi poškodenou XXXXX a obvineným XXXXX. 

Podľa § 220 ods. 1 písm. a, písm. b, písm. c) Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, ale urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX uzavrel s poškodenou XXXXX pred probačným a mediačným úradníkom Okresného súdu XXXXX dňa 24.04.2015 zmier, v rámci ktorého obvinený prehlásil, že spáchal skutok, pre ktorý je stíhaný a toto vyhlásenie bolo vykonané slobodne, vážne, bez odôvodnených pochybností. Ďalej vyhlásil, že si je vedomý dôsledku schválenia zmieru a s jeho schválením súhlasí. 

Poškodená XXXXX vyhlásila, že si je vedomá dôsledkov schválenia zmieru, zmier s obvineným uzatvorila dobrovoľne a súhlasí s jeho schválením. Toto vyhlásenie bolo poškodenou urobené slobodne, vážne, zrozumiteľne a určito bez odôvodnených pochybností. 

Obvinený XXXXX už v priebehu prípravného konania uhradil náhradu škody vo výške 692,- €, poškodenej XXXXX, ktorá predstavovala výšku škody spôsobenej krádežou veci uvedených vo výrokovej časti uznesenia o vznesení obvinenia.

V priebehu mediácie sa obvinený XXXXX poškodenej XXXXX za všetky dôsledky svojho konania úprimne ospravedlnil, ktoré ospravedlnenie poškodená XXXXX prijala a zároveň vyhlásila, že si voči obvinenému v tejto veci žiadne ďalšie nároky na náhradu škody neuplatňuje a ani uplatňovať nebude. 

Dňa 24.04.2015 obvinený XXXXX zložil na účet Okresnej prokuratúry XXXXX sumu 250,- € na všeobecne prospešné účely, z ktorej 50 % poukázal štátu na peňažnú pomoc poškodeným podľa osobitného zákona a 50 % Onkológii - rádioterapii XXXXX, n. f., Banícka 803/28, XXXXX, IČO: XXXXX, č. ú. XXXXX. Táto suma je primeraná závažnosti spáchaného trestného činu, miere, akou bol dotknutý verejný záujem, osobe obvineného a jeho osobným a majetkovým pomerom.

Obvinený je hodnotený z miesta bydliska všeobecne, doposiaľ nebol priestupkovo riešený a to ani mestskou políciou ani komisiou verejného poriadku. Z výpisu z ústrednej evidencie priestupkov vyplýva, že obvinený nebol priestupkovo postihnutý. Z odpisu z registra trestov vyplýva, že obvinený nemá záznam v registri trestov. 

Vzhľadom na povahu a závažnosť spáchaného činu, na mieru, akou bol prečinom dotknutý verejný záujem, na osobu obvineného, ktorý je z miesta bydliska hodnotený všeobecne, súdne trestaný nebol a taktiež nebol ani priestupkovo potrestaný, spáchanie skutku priznal a oľutoval, poškodenej sa úprimne ospravedlnil a táto toto ospravedlnenie prijala, nahradil spôsobenú škodu v plnom rozsahu a vzhľadom na osobné a majetkové pomery obvineného, som dospel k záveru, že takýto spôsob rozhodnutia je dostačujúci. 

Vzhľadom na vyššie uvedené skutočnosti, s poukazom na príslušné trestnoprávne ustanovenia, bolo potrebné rozhodnúť tak, ako je uvedené vo výrokovej časti tohto rozhodnutia. 

Poučenie: 
Podľa § 185 ods. 2 Tr. poriadku  nie je proti tomuto uzneseniu sťažnosť  prípustná.  

JUDr. Martin Mišenčík
prokurátor